پاکستان کی رینجرز نے مفرور دہشتگردوں کی گرفتاری میں تعاون کی اپیل کی

پاکستان کی رینجرز نے اعلان کیا : لشکر جھنگوی العالمی کے مفرور ملزمان کو گرفتار کرانے والے کو پچاس لاکھ روپے انعام دیا جائے گا ۔

خبر کا کوڈ: ۴۲۲۸۴۱

تاریخ: ۲۶ آبان ۲۰۱۶ - ۱۰:۰۴

رسا نیوز ایجنسی کی رپورٹ کے مطابق پاکستان کی رینجرز نے میڈیا سے گفتگو کرتے ہوئے عوام سے مفرور دہشتگردوں کی گرفتاری میں تعاون کرنے کی اپیل کی ہے۔

پاکستانی رینجرز کے ترجمان نے تاکید کی : لشکر جھنگوی العالمی کے مفرور ملزمان میں سید صفدر عرف یوسف خراسانی اور اسکے ساتھی شامل ہیں۔

انہوں نے کہا : مفرور سید صفدر عرف یوسف خراسانی لشکر جھنگوی العالمی کا سرغنہ ہے۔

پاکستانی رینجرز کے ترجمان نے کہا : ملزمان کو گرفتار کرانے والے کو پچاس لاکھ روپے انعام دیا جائے گا اور ملزمان کا پتہ دینے والے کا نام صیغہ راز میں رکھا جائے گا۔